ΚΑΝΟΝΙΣΜΟΣ (ΕΚ) αριθ. 705/96 ΤΗΣ ΕΠΙΤΡΟΠΗΣ της 18ης Απριλίου 1996 για παρέκκλιση, για το Ηνωμένο Βασίλειο και για το ημερολογιακό έτος 1995, από τον κανονισμό (ΕΟΚ) αριθ. 3886/92 όσον αφορά την προθεσμία κοινοποίησης των μεταβιβάσεων δικαιωμάτων και προσωρινών εκχωρήσεων οι οποίες προβλέπονται από τον κανονισμό (ΕΟΚ) αριθ. 805/68 του Συμβουλίου για την κοινή οργάνωση της αγοράς στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργάνωσης αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 4ε παράγραφος 5 και το άρθρο 4στ παράγραφος 4,

Εκτιμώντας:

ότι η εφαρμογή του καθεστώτος των ατομικών ορίων το οποίο θεσπίζεται με το άρθρο 4δ του κανονισμού (ΕΟΚ) αριθ. 805/68, η οποία πραγματοποιείται είτε στο πλαίσιο του κανονισμού (ΕΟΚ) αριθ. 3886/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2778/95 (4), είχε ως συνέπεια να ανακύψουν, στη διάρκεια του ημερολογιακού έτους 1995, διοικητικές δυσκολίες στο Ηνωμένο Βασίλειο με αποτέλεσμα να καθυστερήσει η απόδοση του εθνικού αποθέματος στη διάρκεια του εν λόγω έτους 7 ότι, εξαιτίας του γεγονότος αυτού, ορισμένοι παραγωγοί δεν μπόρεσαν να προβούν σε μεταβιβάσεις δικαιωμάτων ή προσωρινές εκχωρήσεις όπως προβλέπονται από το άρθρο 4ε παράγραφος 5 του κανονισμού (ΕΟΚ) αριθ. 805/68, εντός της προβλεπόμενης από το άρθρο 34 παράγραφος 2 του κανονισμού (ΕΟΚ) αριθ. 3886/92, προθεσμίας για το έτος 1995 7 ότι φαίνεται, επομένως, σκόπιμο να εξουσιοδοτηθεί αυτό το κράτος μέλος, υπό ορισμένους όρους, στόχος των οποίων είναι ο μέγιστος δυνατός περιορισμός του κινδύνου παρατυπιών, να ορίσει, για το έτος 1995, μια δεύτερη περίοδο προθεσμίας για την κοινοποίηση των εν λόγω μεταβιβάσεων δικαιωμάτων ή προσωρινών εκχωρήσεων από τους παραγωγούς αυτούς 7

ότι αυτοί οι ίδιοι λόγοι καθιστούν αναγκαίο να εξουσιοδοτηθεί κατ'εξαίρεση, το Ηνωμένο Βασίλειο, να παρατείνει, για το ημερολογιακό έτος 1995, την προθεσμία που προβλέπεται από το άρθρο 35, του κανονισμού (ΕΟΚ) αριθ. 3886/92, για την κοινοποίηση των μεταβιβάσεων δικαιωμάτων στην πριμοδότηση καθώς και τις προσωρινές εκχωρήσεις των δικαιωμάτων αυτών 7

ότι ο καθορισμός μιας δεύτερης περιόδου προθεσμίας για την κοινοποίηση μεταβιβάσεων ή προσωρινών εκχωρήσεων δικαιωμάτων υπό τους όρους που αναφέρονται παραπάνω καθιστά επίσης αναγκαία την παρέκκλιση από τις προβλεπόμενες διατάξεις των άρθρων 32 και 33 του κανονισμού (ΕΟΚ) αριθ. 3886/92 όσον αφορά το έτος 1995 για το Ηνωμένο Βασίλειο 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στη διάρκεια του ημερολογιακού έτους 1995, το άρθρο 32 του κανονισμού (ΕΟΚ) αριθ. 3886/92 δεν εφαρμόζεται στο Ηνωμένο Βασίλειο, για τα δικαιώματα τα οποία έχουν αποκτηθεί με μεταβίβαση ή/και προσωρινή εκχώρηση οι οποίες έγιναν στη διάρκεια του εν λόγω έτους, πριν την κοινοποίηση της απόδοσης δικαιωμάτων των εθνικών θεμάτων για το έτος αυτό.

Άρθρο 2

Κατά παρέκκλιση από το άρθρο 34 παράγραφος 2 του κανονισμού (ΕΟΚ) αριθ. 3886/92, όσον αφορά το ημερολογιακό έτος 1995, το Ηνωμένο Βασίλειο μπορεί να προβλέψει μια δεύτερη περίοδο προθεσμίας για τους παραγωγούς οι οποίοι ανταποκρίνονται σε έναν από τους ακόλουθους όρους:

α) όσον αφορά τους παραγωγούς οι οποίοι προσφέρουν δικαιώματα: να διαθέτουν, κατά τη στιγμή της εκχώρησης, συνολική ποσότητα δικαιωμάτων στην πριμοδότηση ανώτερη από την ποσότητα για την οποία ζητήθηκε η πριμοδότηση στο πλαίσιο του έτους αυτού. Επιπλέον, η εκχώρηση δεν μπορεί να αφορά, κατ' ανώτατο όριο, παρά μόνο τη διαφορά ανάμεσα στη συνολική ποσότητα δικαιωμάτων και τη ζητηθείσα ποσότητα στο πλαίσιο του εν λόγω έτους 7

β) όσον αφορά τους παραγωγούς οι οποίοι αποκτούν δικαιώματα:

- είτε να μην έχουν αποκτήσει μέσω του εθνικού αποθέματος όλα τα ζητηθέντα δικαιώματα στη διάρκεια του έτους αυτού,

- είτε να έχουν αποσύρει δικαιώματα, με ισχύ απόσυρσης η οποία υπολογίζεται από το έτος 1995, δυνάμει των διατάξεων του άρθρου 33 του κανονισμού (ΕΟΚ) αριθ. 3886/92 δυνάμει του οποίου γεννάται το δικαίωμα γι' αυτήν την απόσυρση, η κοινοποίηση των οποίων τους έγινε το νωρίτερο δέκα εργάσιμες ημέρες πριν τη λήξη της πρώτης προθεσμίας η οποία ορίστηκε από το Ηνωμένο Βασίλειο για την κοινοποίηση των μεταβιβάσεων και προσωρινών εκχωρήσεων, στο πλαίσιο του έτους 1995.

Άρθρο 3

Κατά παρέκκλιση από το άρθρο 35 του κανονισμού (ΕΟΚ) αριθ. 3886/92 και όσον αφορά το ημερολογιακό έτος 1995 για το Ηνωμένο Βασίλειο, η κοινοποίηση γίνεται πριν από την ημερομηνία η οποία ορίζεται από καθένα από αυτά τα κράτη μέλη στην περίπτωση κατά την οποία η κοινοποίηση μεταβίβασης ή προσωρινής εκχώρησης του δικαιώματος πραγματοποιήθηκε πριν τη λήξη μιας δεύτερης περιόδου προθεσμίας, η οποία ορίστηκε από αυτά τα κράτη μέλη, σύμφωνα με το άρθρο 2 του παρόντος κανονισμού.

Άρθρο 4

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται για το ημερολογιακό έτος 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 248 της 14. 10. 1995, σ. 39.

(3) ΕΕ αριθ. L 391 της 31. 12. 1992, σ. 20.

(4) ΕΕ αριθ. L 288 της 1. 12. 1995, σ. 47.